|  |  |  |
| --- | --- | --- |
| **REPUBLICA MOLDOVA**  **CONSILIUL RAIONAL**  **SÎNGEREI** |  | **РЕСПУБЛИКА МОЛДОВА**  **СЫНДЖЕРЕЙСКИЙ**  **РАЙОННЫЙ СОВЕТ** |

**EXTRAS**

**DECIZIE Nr. 6/1**

**din 2 august 2024**

**or. Sîngerei**

**Privind inițierea procedurii de contractare a împrumutului bancar**

**destinat finanțării proiectelor tehnice**

Având în vedere Nota de fundamentare privindcontractarea împrumutului bancar destinat finanțării proiectelor tehnice;

În temeiul prevederilor art .43 alin. (1) lit. b2) al Legii privind administraţia publică locală nr.4 36/2006, Legii cu privire la actele normative nr. 100/2017, Legiifinanţelor publice şi responsabilităţii bugetar-fiscale nr. 181/2014, art. 15 al Legii privind finanţele publice locale nr. 397/2003, Legii nr. 419/2006 cu privire la datoria sectorului public, garanţiile de stat şi recreditarea de stat, Hotărârii Guvernului nr. 1136/2007 cu privire la unele măsuri de executare ale Legii nr. 419/2006 cu privire la datoria sectorului public garanţiile de stat şi recreditarea de stat,

Consiliul raional,

**D E C I D E:**

**1.** Se inițiază procedura de contractare a împrumutului bancar în sumă de **3000000** lei, destinat finanţării proiectelor tehnice, inclusiv:

**1.1.** Proiect tehnic ”Construcția rețelelor magistrale de alimentare cu apă pentru localitățile Vrănești – Brejeni – Ciuciueni - Iezărenii Vechi - Chișcăreni - Slobozia Chișcăreni - Flămînzeni -Dumbrăvița.

**1.2.** Proiect tehnic “Rețele de canalizare și construcția stației de epurare regionale pentru localitățile Biruința – Alexandreni - Grigorești - Heciul Vechi - Țîpletești - Țîplești - Heciul Nou -Elizaveta și rețele de apă potabilă (branșament) din conducta magistrală ,,Soroca - Bălți - Sîngerei pentru localitățile Țîpletești - Țîplești”.

**1.3.** Proiect tehnic ”Reconstrucția fostei maternități în bloc locativ, destinat locuințelor sociale”.

**2.** Se autorizează Preşedintele raionului să instituie Grupul de lucru pentru selectarea băncii comerciale în baza ofertelor depuse.

**3.** Grupul de lucru va examina ofertele prezentate și va desemna banca învingătoare.

**4.** Controlul asupra realizării deciziei, se pune în sarcina Comisiei consultative pentru Economie, Finanţe şi Buget (dl N. Postoroncă).

**5.** Prezenta decizie poate fi contestată la Judecătoria Bălți (sediul Central, str. Hotinului, 43) în termen de 30 zile de la data publicării, potrivit prevederilor Codului administrativ al Republicii Moldova nr.116/2018.

**Preşedintele şedinţei Victor BARCARI**

**CONTRASEMNAT:**

**Secretară interimară a Consiliului raional Angela MIHALIUC**

***Conform originalului:***

**Secretară interimară a Consiliului raional Angela MIHALIUC**